Rajec High Tatras Night Run opäť prichádza na Štrbské Pleso. Čaká Vás 8 km prebeh tatranskou prírodou. Súčasťou podujatia Rajec High Tatras Night Run bude okrem nočného behu aj nezabudnuteľný Extreme Run a novinka - detský večerný beh "Nočníček".
Viac info na www.bratislavamarathon.com
MAPA A POPIS TRATE
Štart pretekov bude na hlavnej ceste pri parkovisku nad "turistickou ubytovňou", odkiaľ sa pobeží smerom k Hotelu FIS a športovému areálu. Cez bežecký štadión sa dostaneme po bežeckých chodníkoch k Štrbskému plesu, kde zabočíme doprava a pobežíme po chodníku popri plese, až sa poza Grand Hotel Kempinski High Tatras (z južnej strany ďalej od plesa) dostaneme opäť na hlavnú cestu, kde pobežíme nadol smerom k Novému Štrbskému plesu. Po prebehnutí popod železničný most zabočíme doprava, bežíme popri plese až sa dostaneme pred Hotel Baník, od ktorého pokračujeme na hlavnú cestu, po ktorej pobežíme nahor naspäť ku Grand Hotel Kempinski High Tatras (pobeží sa pred hotelom po chodníku zo strany plesa). Následne ešte absolvujeme jedno kolo okolo Štrbského plesa a vrátime sa do priestoru parkoviska na hlavnej ceste, kde bude aj cieľ pretekov.